Zemianske Podhradie

**Zemianske Podhradie** je obec na Slovensku v okrese Nové Mesto nad Váhom, 

## Kultúra a zaujímavosti
### Pamiatky
* Evanjelický kostol, centrálna klasicistická stavba na pôdoryse elipsy, bez veže, z rokov 1785-1801. Podľa tradície bola autorkou dispozície kostola zemanka Ester Príleská. Kostol stojí na mieste bývalého močariska. Pri výstavbe boli najskôr do zeme zatlčené dubové koly, až na nich bol postavený kostol. Zariadenie kostola pochádza z doby jeho výstavby. Nachádza sa tu priebežná protestantská empora a proti sebe orientovaný dvojetážový kazateľnicový oltár a organ. V roku 1868 dostalo zariadenie súčasnú farebnosť. Z exteriéru sa okolo centrálneho priestoru so štyrmi portálmi orientoivanými do svetových strán nachádza otvorená stĺpová arkáda. Kostol je zasteršený manzardovou strechou. V podstreší je umiestnený zvon z roku 1821. 

Súbor:Zemianske Podhradie, kulatý kostel (5).jpg|Evanjelický kostol
Súbor:Zemianske Podhradie, kostel, vstup.jpg|Jeden z portálov kostola
Súbor:Zemianske Podhradie, kostel, interiér kostela (05).jpg|Kazateľnicový oltár
Súbor:Zemianske Podhradie, kostel, varhany (1).jpg|Organ
Súbor:Zemianske Podhradie, kostel, interiér kostela (15).jpg


* Kaštieľ Príleských, päťkrídlová dvojpodlažná dvojtraktová pôvodne renesančná stavba z polovice 17. storočia. V 19. storočí patril rodine Ostrolúckych. Na začiaku 19. storočia bol empírovo prestavaný, keď vznikol sedemosový portikus s iónskym stĺporadím, ktoré lemuje veže s kopulami. Okná kaštieľa majú jednoduché nadokenné rímsy. Pri kaštieli sa nachádza historický krajinársky park. 

Súbor:Zemianske Podhradie, kaštel (3).jpg|Kaštieľ Príleských
Súbor:Zemianske Podhradie, kaštel (7).jpg|Detail portiku
Súbor:Zemianske Podhradie, kaštel (6).jpg
Súbor:Zemianske Podhradie, kaštel (5).jpg
Súbor:Zemianske Podhradie, kaštel (4).jpg|Portál

* Stará evanelická fara, rodný dom J. Ľ. Holubyho, jednopodlažná dvojtraktová pôvodne klasicistická stavba na pôdoryse obdĺžnika z roku 1785. V roku 1993 bol v objekte zriadený pamätný dom Rizner-Holuby, kde je expozícia venovaná obci a osobnostiam, ktoré tu pôsobili. Na objekte je umiestnená pamätná tabuľa J. Ľ. Holubyho z roku 1927. 

* Rodný dom Ľ. V. Riznera, jednopodlažná ľudová stavba s valbovou strechou, z 18. storočia. Úpravami prešla v 19. storočí. Na budove je umiestnená pamätná tabuľa Ľ. V. Riznera z roku 1927.

Súbor:Zemianske Podhradie, Holubyho dům (1).jpg|Evanjelická fara
Súbor:Zemianske Podhradie, Holubyho dům (2).jpg
Súbor:Zemianske Podhradie, Holubyho dům, Holubyho tabule (2).jpg|Pamätná tabuľa J. Ľ. Holubyho
Súbor:Zemianske Podhradie, rodný Riznerův dům (1).jpg|Rodný dom Ľ. V. Riznera
Súbor:Zemianske Podhradie, Riznerův rodný dům, pamětní deska (4).jpg|Pamätná tabuľa Ľ. V. Riznera


## Osobnosti obce
### Rodáci
* Ladislav Paulíny (* 1815 – † 1906), evanjelický farár, blízky spolupracovník Ľudovíta Štúra
* Ľudovít Vladimír Rizner (* 1849 – † 1913), spisovateľ, zakladateľ slovenskej bibliografie, pedagóg, etnograf a historik
* Ivan Machala (* 1940), spisovateľ a prekladateľ
* Soňa Bajzíková, rod. Machalová (* 1943), spisovateľka a novinárka
* Drahoslav Machala (* 1947 – † 2015), spisovateľ, novinár a publicista

### Pôsobili tu
* Pavel Doležal (* 1700 – † 1778), jazykovedec, pedagóg, prekladateľ a evanjelický farár
* Žigmund Paulíny (* 1750 – † 1831), evanjelický farár, náboženský spisovateľ, autor duchovných piesní a pedagóg
* Samuel Štúr (* 1818 – † 1861), evanjelický farár, spoločensky a národne činný ľudový pracovník a publicista
* Jozef Ľudovít Holuby (* 1836 – † 1923), vedec, botanik, polyhistor, národopisec, evanjelický farár, senior, historik, archeológ, spisovateľ, etnograf a národný buditeľ

## Referencie

* Zemianske Podhradie v histórii, ISBN 80-967781-2-9

## Pozri aj
* Zoznam kultúrnych pamiatok v obci Zemianske Podhradie

## Iné projekty

## Externé odkazy
* 


Kategória:Obce okresu Nové Mesto nad Váhom